अपरेशन भएको तीन दिन भइसकेको थियो । अरुको साहरामा म थोरै हिँड्न सक्छु जस्तो लाग्यो । अस्ति छोरी राखेको कोठाको ढोकामा पुगेर पनि भित्र नपसेकोमा निकै पीडा भइरहेको थियो । ‘मलाई छोरी भएको ठाउँमा लगिदिनुस’, मैले मुख खेलो । श्रीमानको जवाफ आयो, ‘एकछिनपछि लगिदिन्छु ।’ श्रीमानको फुर्सद नहुँदै छोरीलाई नर्सले म भेट्न जानुअघि नै म भएको ठाउँमा ल्याइदिए । मेरो छेउमा ल्याएर भने, ‘ल तपाईको छोरी हेर्नुस्, अनि आफ्नो दुध खुवाउनुहोस् ।’
